Sklep Sodišča (sedmi senat) z dne 13. septembra 2012 – Total et Elf Aquitaine proti Komisiji
(Zadeva C-495/11 P)
„Pritožba – Uredba (ES) št. 1/2003 – Konkurenca – Omejevalni sporazum – Kršitev načel prenosa pristojnosti in sorazmernosti – Očitno napačna razlaga – Kršitev pravice do obrambe ter načel pravičnosti in enakosti orožij – Obveznost obrazložitve“
1.                     Pritožba – Razlogi – Nujnost konkretne kritike dela argumentacije Splošnega sodišča (člen 256 PDEU; Statut Sodišča, člen 58,
prvi odstavek; Poslovnik Sodišča, člen 112(1)(c))) (Glej točke 14, 29, 72 in 84.)
2.                     Konkurenca – Pravila Unije – Kršitve – Pripisovanje odgovornosti – Matična in hčerinske družbe – Gospodarska enota – Merila
za presojo – Domneva o odločilnem vplivu matične družbe na hčerinske družbe, ki so v njeni stoodstotni lasti ­ – Obveznosti
družbe, ki želi to domnevo ovreči, glede predložitve dokazov (člen 101 PDEU) (Glej točke 26, 28, 31, 36, 42 in 57.)
3.                     Akti institucij – Obrazložitev – Obveznost – Obseg – Odločba o naložitvi glob zaradi kršitve pravil o konkurenci, ki se nanaša
na več naslovnikov – Pripisovanje odgovornosti za ravnanja hčerinske družbe matični družbi – Nujnost izrecne obrazložitve
(člena 101 PDEU in 296, drugi odstavek, PDEU) (Glej točke 48, 49 in 51.)
4.                     Pritožba – Razlogi – Nadzor Sodišča nad presojo dejstev, predloženih Splošnemu sodišču – Izključitev, razen ob izkrivljanju
(člen 256 PDEU; Statut Sodišča, člen 58, prvi odstavek) (Glej točko 52.)
5.                     Konkurenca – Globe – Znesek – Določitev – Odvračilni učinek – Upoštevanje velikosti in vseh sredstev sankcioniranega podjetja
(člen 101 PDEU; Uredba Sveta št. 1/2003, člen 23) (Glej točko 80.)
Predmet
Pritožba zoper sodbo Splošnega sodišča (šesti razširjeni senat) z dne 14. julija 2011 v zadevi Total in Elf Aquitaine proti
Komisiji (T-190/06), s katero je Splošno sodišče zavrnilo tožbo za delno razglasitev ničnosti odločbe Komisije C(2006) 1766
final z dne 3. maja 2006 o postopku na podlagi člena 81 [ES] in člena 53 Sporazuma EGP (Zadeva vodikov peroksid in perborat) –
Konkurenca – Omejevalni sporazumi – Kršitev načel prenosa pristojnosti in sorazmernosti – Očitno napačna razlaga – Kršitev
pravice do obrambe, načel enakosti in enakopravnosti strank v postopku – Obveznost obrazložitve
Izrek
1.
Pritožba se zavrne.
2.
Družbama Total SA in Elf Aquitaine SA se naloži plačilo stroškov.